Sədrlik edən. Bir dəqiqə, üzr istəyirəm. Bu gün Azərbaycanda insan hüquqlarının və azadlıqlarının təmin edilməsi və müdafiəsinin vəziyyəti haqqında illik məruzəni dinləyirik. Amma sizin istirahət hüququnuzu artıq 11 dəqiqədir ki, pozuruq. Azərbaycan Respublikasının İnsan hüquqları üzrə müvəkkili (ombudsman) haqqında Azərbaycan Respublikasının Konstitusiya Qanununa görə, ombudsmanın illik məruzəsinin nəzərə alınması ilə bağlı münasibət bildirməliyik. Xahiş edirəm, münasibətimizi bildirək.